Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: felgyorsítását kérte. Indítványozta a rendőrségi fogdák rendjéről szóló 19/1995. (XII. 13.) BM rendelet kiegészítését a
Paragraph Index: 141

felgyorsítását kérte. Indítványozta a rendőrségi fogdák rendjéről szóló 19/1995. (XII. 13.) BM rendelet kiegészítését a fogvatartott védője nevének nyilvántartási kötelezettségével. A belügyminiszter válaszában az ajánlást elfogadta, a jogszabály-előkészítési munka elkezdődött (OBH 6564/1996). Újságcikk alapján hivatalból indított vizsgálatot az országgyűlési biztos a dögkutak kezelésével kapcsolatban. A vizsgálat megállapította, hogy többnyire hiányzik az építési jogszabályokban előírt védőtávolság, a zárt fedél és kerítés. Nincs egységes fertőtlenítési rend, az csupán alkalomszerűen történik. Általános jelenség, hogy illetéktelen személyek is hozzáférhetnek a döghúshoz. Az országgyűlési biztos megállapításai alapján — az egyedi intézkedéseken kívül — a földművelésügyi minisztertől a fertőtlenítések rendjének rendeletben történő szabályozását kérte. A válaszra nyitva álló határidő még nem telt el (OBH 5552/1997). A honvédelem hivatásos és sorállományú tagjai emberi jogai érvényesülésének helyzetét feltáró átfogó vizsgálat tapasztalatai alapján az országgyűlési biztos általános helyettese számos jogalkotást érintő ajánlást fogalmazott meg a honvédelmi miniszternek. Kezdeményezte, hogy haladéktalanul tegyen eleget a vonatkozó törvényekben előírt jogalkotási feladatainak. Miniszteri rendeletként alkossa meg az új Szolgálati Szabályzatot. Vizsgálja felül és rendeletben szabályozza — többek között — a katonai rendészet működését, a szabadságra és pihenőidőre vonatkozó előírások végrehajtásáért való felelősség kérdését, a fegyelmi jog gyakorlását, a bizalmirendszert, a más kereső foglalkozás végzésére vonatkozó szabályozást. Kezdeményezte a miniszteri utasítások időszerűségének felülvizsgálatát és szükség szerint rendeletben való szabályozását. A honvédelmi miniszter — egyeztetés eredményeként — a bizalmirendszer újraszabályozására vonatkozó indítványon kívül az ajánlásokat szinte teljes egészében elfogadta. Az el nem fogadott ajánlásban foglalt kezdeményezést az országgyűlési biztos általános helyettese továbbra is fenntartotta (OBH 7459/1996). Az országgyűlési biztos 1996-ban átfogó vizsgálat keretében tekintette át az idegenrendészeti őrizet végrehajtását, illetve értékelte az érintett személyek alkotmányos jogainak érvényesülését. Ennek tapasztalatai alapján kezdeményezte — többek között —, hogy a határőrség országos parancsnoka vizsgálja meg, hogy a közösségi szálláson dolgozó állomány tagjai közül mely munkakörökben dolgozók munkája tekinthető fokozottan veszélyesnek és ezekben veszélyességi pótlékot állapítson meg. Az ajánlást az országos parancsnok elfogadta, a vonatkozó miniszteri rendelet kiegészítéséről szóló javaslatot elkészítette. A miniszteri rendelet módosítása nem történt meg (OBH 700-83/1996). Az országgyűlési biztos 1996-ban fordult ajánlással az igazságügy-miniszterhez, melyben — többek között — kezdeményezte, hogy a bűncselekményből származó, az életben, testi épségben vagy egészségben okozott kár megtérítése iránti igények érvényesítése során a sértettet tárgyi költségmentesség illesse meg. Hosszas egyeztetés után az 1/1998. (I. 16.) IM 1999/18/II. szám rendelet az ajánlás szerint módosította a vonatkozó, a költségmentesség alkalmazását a bírósági eljárásban szabályozó

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes